《春日郊游因登会仙山》
清代·马瑜

入山处处是桃花，好鸟春鸣不厌哗。风静野湖渔棹稳，云连村树酒旗斜。

登临且喜身犹健，疏放何妨老更加。一上高峰真旷绝，醉歌明月吸流霞。

作者简介：（?—1819）甘肃张掖人。少时以武生入伍，参与征廓尔喀、苗疆等役，累迁游击。嘉庆元年被调赴达州，镇压白莲教起义。数年间转战川、陕、湖北三省。积功官至江南、直隶提督。卒谥壮勤。